(2)
 (3)
 Изделие с правоъгълна форма с размери приблизително 60 cm на 300 cm, съставено от два различни слоя (един слой текстилен материал и един слой хартия), залепени един за друг и с обща дебелина около 0,26 mm.
 Слоят от текстилен материал е изработен от нетъкана синтетична (полиестерна) нишка с дебелина около 0,18 mm и тегло приблизително 48,3 g/m2. Слоят хартия е с дебелина около 0,08 mm и тегло около 20,9 g/m2.
 Видимата страна на хартиения слой е с леко фактурна повърхност и през него минават четири текстилни нишки (корди) от памук (под формата на оплетка), залепени вертикално по цялата дължина. От същата страна хоризонтално преминават тънки бамбукови пръчки през цялата ширина на отстояние около 4 cm една от друга.
 Изделието може да бъде използвано за различни цели, например като параван, разделител за стая, за да отдели складово пространство, както и за да замести врата.
 (параван)
 (Вж. снимка No 657) (1)
 6303 92 10
 Класирането се определя от разпоредбите на общи правила 1, 3, буква б) и 6 за тълкуване на Комбинираната номенклатура, забележка 1 към глава 63, забележка 7, буква д) към раздел XI и текстовете на кодове по КН 6303, 6303 92 и 6303 92 10.
 Нетъканият текстилен материал придава на изделието специфичното му естество, защото преобладава по количество и тегло, както и поради важната си роля във връзка с употребата на изделието (вж. също така Обяснителните бележки към Хармонизираната система към Общо правило за тълкуване 3, буква б), точка VIII). В конкретния случай без укрепващата функция на нетъкания текстилен материал, той не би могъл да бъде използван по предназначение. Следователно класирането му към глава 48 като хартиено изделие се изключва.
 Тъй като изделието се състои от два различни материала, слепени заедно (нетъканият текстилен материал от полиестер и хартията), то се счита за съставно изделие съгласно забележка 7, буква д) към раздел XI.
 Тъй като тънките бамбукови пръчки се залепят на отстояние около 4 cm една от друга, се счита, че имат само декоративна функция и не служат за укрепване на изделието. Следователно класирането му към глава 46 като бамбуково изделие се изключва.
 Поради размера си и възможността да бъде скъсено до желаната дължина само чрез изрязване, както и поради факта, че има няколко предназначения, свързани с използването на паравана, изделието притежава обективните характеристики на параван или вътрешна щора.
 Следователно изделието трябва да бъде класирано по код по КН 6303 92 10 като параван или вътрешна щора, изработен/а от синтетични влакна.
 (1) Тази снимка е само за информация.
 